CELEX: 62016CN0496
Language: fi
Date: 2016-09-16 00:00:00
Title: Asia C-496/16: Ennakkoratkaisupyyntö, jonka Hanseatisches Oberlandesgericht in Bremen (Saksa) on esittänyt 16.9.2016 – Rikosoikeudenkäynti Pál Aranyosia vastaan

19.12.2016   
            
            
               FI
            
            
               Euroopan unionin virallinen lehti
            
            
               C 475/11
            
         Ennakkoratkaisupyyntö, jonka Hanseatisches Oberlandesgericht in Bremen (Saksa) on esittänyt 16.9.2016 – Rikosoikeudenkäynti Pál Aranyosia vastaan
   (Asia C-496/16)
   (2016/C 475/16)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Hanseatisches Oberlandesgericht in Bremen
   
      Rikosoikeudenkäynnin asianosainen pääasiassa
   
   Pál Aranyosi
   
      Muu osapuoli: Generalstaatsanwaltschaft Bremen
   
      Ennakkoratkaisukysymykset
   
   
               1)
            
            
               Onko eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehdyn neuvoston puitepäätöksen (2002/584/YOS) (1) 1 artiklan 3 kohtaa, 5 artiklaa ja 6 artiklan 1 kohtaa tulkittava siten, että kun täytäntöönpanojäsenvaltio tekee päätöksen rikoksesta epäillyn luovuttamisesta syytetoimenpiteitä varten, sen on suljettava pois todellinen vaara siitä, että hän altistuu Euroopan perusoikeuskirjan 4 artiklassa tarkoitetulle epäinhimilliselle tai halventavalle kohtelulle vankeusolosuhteiden vuoksi, ainoastaan sen ensimmäisen vankilan osalta, johon rikoksesta epäilty sijoitetaan pidätysmääräyksen antaneeseen jäsenvaltioon luovuttamisen jälkeen?
            
         
               2)
            
            
               Onko täytäntöönpanojäsenvaltion päätöstä tehdessään suljettava pois myös todellinen vaara siitä, että rikoksesta epäilty altistuu epäinhimilliselle tai halventavalle kohtelulle niiden vankeusolosuhteiden vuoksi, jotka vallitsevat tätä seuraavan vankeusrangaistuksen aikana siinä tapauksessa, että hänet tuomitaan?
            
         
               3)
            
            
               Onko täytäntöönpanovaltion suljettava tämä vaara pois asianomaisen osalta myös sen tilanteen varalta, että hänet sijoitetaan johonkin muuhun vankilaan?
            
         
      (1)  EYVL 2002, L 190, s. 1.